**ΠΕΡΙΟΥΣΙΑΚΑ ΣΤΟΙΧΕΙΑ ΕΛΛΗΝΙΚΟΥ ΔΗΜΟΣΙΟΥ –**

**ΑΠΟΚΡΑΤΙΚΟΠΟΙΗΣΕΙΣ**

Σημαντικό μέρος της διαχείρισης των περιουσιακών στοιχείων του Ελληνικού Δημοσίου έχει μεταβιβαστεί στην Ελληνική Εταιρεία Συμμετοχών και Περιουσίας (ΕΕΣΥΠ), με σκοπό τη γενικότερη ανάπτυξή τους και την επαύξηση της αξίας τους. Άμεση θυγατρική της είναι και το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ), το οποίο προωθεί την υλοποίηση των ιδιωτικοποιήσεων με στόχο, μεταξύ άλλων, και την απομείωση του δημόσιου χρέους. Η παρακολούθηση των εσόδων από τις ανωτέρω αποκρατικοποιήσεις πραγματοποιείται από τη Μονάδα Αποκρατικοποιήσεων, Διαχείρισης Κινητών Αξιών και Επιχειρησιακού Σχεδιασμού (ΜΑΔΚΑΕΣ), στις αρμοδιότητες της οποίας περιλαμβάνεται και η αποτελεσματική διαχείριση των κινητών αξιών του Ελληνικού Δημοσίου προς το σκοπό της επίτευξης του μέγιστου δημοσιονομικού οφέλους.

**Ελληνική Εταιρεία Συμμετοχών και Περιουσίας**

Η Ελληνική Εταιρεία Συμμετοχών και Περιουσίας (ΕΕΣΥΠ), από την ίδρυσή της, και ακόμη περισσότερο από τις αρχές του 2018, οπότε και της μεταβιβάσθηκε σημαντικός αριθμός Δημόσιων Επιχειρήσεων, αποτελεί τον φορέα της ενιαίας διαχείρισης ενός σημαντικού μέρους των περιουσιακών στοιχείων του Ελληνικού Δημοσίου. Στο χαρτοφυλάκιό της έχουν ενταχθεί δημόσιες επιχειρήσεις που δραστηριοποιούνται σε κομβικούς τομείς της εθνικής οικονομίας, καθώς και σημαντικός αριθμός ακινήτων της ιδιωτικής περιουσίας του Ελληνικού Δημοσίου, ο οποίος είναι ικανός να δημιουργήσει τις κατάλληλες προϋποθέσεις για την επίτευξη τοπικών ή ευρύτερων οικονομιών κλίμακας, με στόχο τη γενικότερη ανάπτυξη.

Η ΕΕΣΥΠ έχει αναλάβει σημαντικό ρόλο, αφενός, ως προς τη βελτίωση της λειτουργίας των δημόσιων επιχειρήσεων και την ενίσχυση της αποδοτικότητάς τους και αφετέρου ως προς τη δημιουργία πόρων οι οποίοι θα κατευθύνονται σε επενδύσεις. Ειδικότερα, η σταδιακή δημιουργία εσόδων μέσω της εφαρμογής της μερισματικής και επενδυτικής πολιτικής, θα διοχετεύσει κεφάλαια για επενδύσεις στην Ελληνική οικονομία ή στις θυγατρικές της ΕΕΣΥΠ, ώστε η εταιρεία να συνεισφέρει στην επίτευξη ενός νέου, βιώσιμου και σύγχρονου παραγωγικού μοντέλου ανάπτυξης, με συνεχώς βελτιούμενους οικονομικούς και κοινωνικούς δείκτες. Σε αυτήν την αποστολή της ΕΕΣΥΠ πρέπει να προστεθεί και ο έμμεσος ρόλος της στην αναπτυξιακή προσπάθεια, καθώς η βελτίωση της αποτελεσματικότητας των δημόσιων επιχειρήσεων θα έχει θετικό αντίκτυπο στις επενδυτικές και καταναλωτικές αποφάσεις του ιδιωτικού τομέα, καθώς και σε άλλα κρίσιμα μεγέθη όπως η ιδιωτική κατανάλωση, η απασχόληση, και η εν γένει ανταγωνιστικότητα και μεγαλύτερη εξωστρέφεια της Ελληνικής οικονομίας.

Η θέση της Εταιρείας στην Ελληνική οικονομία και η σχέση της με τον ιδιωτικό τομέα μπορεί επιπλέον να συνδράμει καθοριστικά στην ανάδειξη νέων επιχειρηματικών μοντέλων και την αναδιάρθρωση τομέων της οικονομίας, ώστε να γίνουν ανθεκτικότερες στη νέα πραγματικότητα μετά το ξέσπασμα της πανδημίας. Έτσι και αλλιώς το διεθνές οικονομικό και επιχειρηματικό περιβάλλον γίνεται ολοένα και πιο σύνθετο και απαιτητικό, ασκώντας μεγαλύτερη πίεση στις επιχειρήσεις για το μέλλον, είτε αναφορικά με τις απαιτήσεις της αγοράς και τον αυξανόμενο ανταγωνισμό, είτε με τη νέα ψηφιακή εποχή και τις νέες προκλήσεις ή ευκαιρίες που αυτή δημιουργεί στα παραδοσιακά μοντέλα λειτουργίας ή εξυπηρέτησης των καταναλωτών, είτε σε συνεχώς αυξανόμενες ρυθμιστικές απαιτήσεις, ειδικά ως προς το περιβάλλον και την κλιματική αλλαγή.

Για την εκπλήρωση του σκοπού της, η Εταιρεία ενεργεί με τρόπο ανεξάρτητο και επαγγελματικό, με μακροπρόθεσμη προοπτική στην επίτευξη των αποτελεσμάτων της, σύμφωνα με τον Εσωτερικό της Κανονισμό, στοχεύοντας:

* να αποτυπώσει συνολικά και με διαφάνεια την περιουσία του Ελληνικού Δημοσίου,
* να διαμορφώσει μια αξιόπιστη και μακροπρόθεσμη στρατηγική διαχείρισης των περιουσιακών στοιχείων, που θα αξιοποιεί τα συγκριτικά τους πλεονεκτήματα, θα παράγει καλύτερα οικονομικά αποτελέσματα για το Δημόσιο και θα υποστηρίζει την παροχή καλύτερων υπηρεσιών προς τους πολίτες,
* να υποστηρίξει τη μετάβαση σε ένα νέο βιώσιμο μοντέλο ανάπτυξης.

Το 2019 αποτέλεσε για την ΕΕΣΥΠ ουσιαστικά το δεύτερο έτος πλήρους λειτουργίας, εφόσον η μεταβίβαση στην Εταιρεία των δημόσιων επιχειρήσεων του χαρτοφυλακίου της έλαβε χώρα την 01.01.2018 και ολοκληρώθηκε η οργάνωση και στελέχωση του οργανισμού, με προσωπικό με ισχυρό ακαδημαϊκό υπόβαθρο και διεθνή εμπειρία ή εμπειρία από μεγάλες εταιρείες του ιδιωτικού τομέα, όπως προβλέπουν και οι κατευθύνσεις του Μοναδικού της Μετόχου, αλλά και των προβλέψεων του θεσμικού πλαισίου λειτουργίας.

Αναγνωρίζοντας το σημαντικό αποτύπωμα που έχουν οι δημόσιες επιχειρήσεις σε βασικά μεγέθη της οικονομίας, αλλά και τις πολλές προκλήσεις που σωρεύτηκαν είτε ως αποτέλεσμα της κρίσης, είτε ως αποτέλεσμα έλλειψης στρατηγικού και επιχειρησιακού σχεδιασμού για πολλά χρόνια, αλλά και ενός ανεξάρτητου και διαφανούς πλαισίου εταιρικής διακυβέρνησης, το έτος 2019, καθώς και εντός του έτους 2020, η ΕΕΣΥΠ συνέχισε τις στοχευμένες δράσεις στους κάτωθι βασικούς πυλώνες:

**(α) Διοικητικά Συμβούλια & Εταιρική Διακυβέρνηση**

* Ολοκλήρωσε την αποστολή της στο να αξιολογήσει και να συμπληρώσει τα Διοικητικά Συμβούλια των εταιρειών του χαρτοφυλακίου της.
* Ευαισθητοποίησε όλες τις θυγατρικές της σε θέματα εσωτερικού ελέγχου, με την υιοθέτηση Επιτροπών Ελέγχου και τη δημιουργία ή ενίσχυση τμημάτων εσωτερικού ελέγχου, καθώς επίσης και σε θέματα εναρμόνισης με τις σύγχρονες απαιτήσεις σε θέματα εταιρικής διακυβέρνησης, κανονιστικής συμμόρφωσης, διαφάνειας και αξιοκρατίας.
* Προάγει τις ίσες ευκαιρίες, με σημαντική καταγραφή γυναικών στα Διοικητικά Συμβούλια των θυγατρικών εταιρειών.
* Διαμόρφωσε εγχειρίδιο Εταιρικής Διακυβέρνησης (Corporate Governance Toolkit) με σκοπό την εναρμόνιση των δημόσιων επιχειρήσεων με βέλτιστες πρακτικές, συμπεριλαμβανομένου εγχειριδίου λειτουργιών ΔΣ και Επιτροπών.

**(β) Στρατηγικό Πλάνο & Επιχειρηματικοί στόχοι**

* Ολοκλήρωσε τη στοχοθέτηση των θυγατρικών και την παρακολούθηση της απόδοσής τους, μέσω της εξειδίκευσης του Στρατηγικού της Σχεδίου με τη δημιουργία τριετούς Επιχειρηματικού Σχεδίου.
* Με την προώθηση της εφαρμογής των προβλέψεων του Μηχανισμού Συντονισμού, για πρώτη φορά μέσω της ΕΕΣΥΠ, το κράτος διαμορφώνει ξεκάθαρα την αποστολή (mandates) και τις προσδοκίες (Statement of commitments) για τις Δημόσιες Επιχειρήσεις, στόχοι που είναι σημαντικοί για την καλύτερη άσκηση κοινωνικής πολιτικής - όπως για παράδειγμα συμβαίνει με τις ειδικές κατηγορίες μετακινούμενων στα Μέσα Μαζικής Μεταφοράς της Αθήνας.

**(γ) Πλαίσιο Παρακολούθησης και κανόνες Πληροφόρησης και Αναφορών**

* Ολοκλήρωσε το σχεδιασμό του πλαισίου παρακολούθησης και των κανόνων πληροφόρησης και αναφορών, εφαρμόζοντας διαδικασίες που ενισχύουν τη λογοδοσία και τη διαφάνεια για την ΕΕΣΥΠ και τις θυγατρικές της.

**(δ) Στόχευση εκσυγχρονισμού (Οικονομική και Λειτουργική Αποδοτικότητα, Τεχνολογία, Ανθρώπινο Δυναμικό, Κοινωνική Αξία) με συγκεκριμένα KPIs σε βάθος τριετίας.**

* Επικαιροποίησε τους στόχους όλων των ΔΕΚΟ που ανήκουν στο χαρτοφυλάκιο, με στόχο την περαιτέρω ανάπτυξη και κερδοφορία τους, μέσα σε ένα πλαίσιο σύγχρονου επιχειρείν, έχοντας πάντα σαν κύριο γνώμονα την εξυπηρέτηση του Έλληνα καταναλωτή.
* Προώθησε και συνεχίζει να προωθεί το ψηφιακό μετασχηματισμό των Δημόσιων Επιχειρήσεων μέσω συγκεκριμένων πρωτοβουλιών και δράσεων, ενώ παράλληλα τοποθέτησε στα Διοικητικά Συμβούλια των Δημόσιων Επιχειρήσεων του χαρτοφυλακίου της τουλάχιστον ένα άτομο με ισχυρές γνώσεις και εμπειρίες πάνω σε θέματα τεχνολογιών και καινοτομίας, προερχόμενα από την ακαδημαϊκή κοινότητα και τον ιδιωτικό τομέα.
* Παράλληλα, δημιούργησε Δίκτυο Καινοτομίας (Innovation Network) με συμμετοχή μελών διοίκησης των θυγατρικών με βαθιές γνώσεις και εμπειρία σε τεχνολογία και στον ψηφιακό μετασχηματισμό, για την πιο οργανωμένη διερεύνηση εμπειριών, νέων τεχνολογιών και νέων προτύπων καινοτομίας σε διεθνές επίπεδο.
* Ευαισθητοποίησε τις επιχειρήσεις σε θέματα περιβάλλοντος και αειφορίας.
* Χρηματοδότησε και προσέφερε πόρους για την εξασφάλιση τεχνογνωσίας και τον σχεδιασμό ενός συνεκτικού προγράμματος για τον διαρθρωτικό παραγωγικό επαναπροσανατολισμό, επανατοποθέτηση και ανάπτυξη των λιγνιτικών περιοχών (περιφέρεια Δυτικής Μακεδονίας και Δήμος Μεγαλόπολης).
* Έχει εκκινήσει τη διαδικασία δημιουργίας της εταιρείας 5G Ventures («Συμμετοχές 5G ΑΕ»), ως θυγατρικής της που θα αναλάβει να διαχειριστεί το «Ταμείο Φαιστός». Το Ταμείο θα έχει ως αποκλειστικό σκοπό «τις επενδύσεις σε επιχειρήσεις που δραστηριοποιούνται στην έρευνα ή/και ανάπτυξη προϊόντων ή/και υπηρεσιών που λειτουργούν σε υποδομές 5G (ή σχετικές με αυτές) στην Ελλάδα, ενδεικτικά στους ακόλουθους κλάδους: μεταφορές/εφοδιαστική (logistics), μεταποίηση, βιομηχανία, αγαθά και δίκτυα κοινής ωφέλειας, υγεία, τουρισμός, πληροφόρηση και μέσα ενημέρωσης».

Η ανωτέρω προσπάθεια απέδωσε καρπούς, με συνέπεια κατά το έτος 2019 να συνεχιστεί η βελτίωση των οικονομικών και λειτουργικών επιδόσεων της ΕΕΣΥΠ και των Άμεσων και Λοιπών θυγατρικών της.

Ειδικότερα τα κέρδη της ΕΕΣΥΠ αυξήθηκαν εντός του έτους 2019 από 13,1 εκατ. ευρώ σε 57,2 εκατ. ευρώ και το μέρισμα που θα αποδοθεί στο Ελληνικό Δημόσιο αυξήθηκε από 7,2 εκατ. ευρώ σε 42,1 εκατ. ευρώ. Τα ενοποιημένα αποτελέσματα της ΕΕΣΥΠ και των εταιρειών του χαρτοφυλακίου της επιδεικνύουν ενίσχυση κερδοφορίας (ενοποιημένα καθαρά κέρδη χρήσης 2019, ποσού 191,7 εκατ. ευρώ) έναντι ζημιών κατά το προηγούμενο έτος, με βελτίωση των μεγεθών σχεδόν στο σύνολο των εταιρειών.

Έως και το πρώτο τρίμηνο του 2020, οι επιδόσεις της πλειοψηφίας εκ των ανωτέρω εταιρειών συνέχισαν τη βελτίωσή τους, και από άποψη εσόδων και από άποψη κερδοφορίας, όπως παρατηρήθηκε κατά την περίοδο από την αρχή του έτους έως τα μέσα Μαρτίου 2020.

Ωστόσο, από τα μέσα Μαρτίου 2020 το ξέσπασμα της πανδημίας, επηρέασε απρόβλεπτα και σημαντικά όλους τους τομείς της οικονομικής δραστηριότητας στην Ελλάδα, όπως και παγκοσμίως. Κατά συνέπεια, δεν θα μπορούσε να αφήσει αλώβητες τις δραστηριότητες των θυγατρικών και συγγενών εταιρειών της ΕΕΣΥΠ, επηρεάζοντας ένα σημαντικό ποσοστό των δραστηριοτήτων τους. Η επίδραση του φαινομένου αναμένεται να είναι σημαντική σε κλάδους που έχουν σχέση με:

* τις μεταφορές (έσοδα ΟΑΣΑ) ή αεροπορικές μετακινήσεις (έσοδα Διεθνούς Αερολιμένα Αθηνών) καθώς αυτές περιορίστηκαν σημαντικά,
* τα έσοδα από ακίνητα, ειδικά σε τομείς που επηρεάζονται από τον τουρισμό (τουριστικά ακίνητα, διελεύσεις διώρυγας Κορίνθου, κτλ),
* τον τομέα διοργάνωσης εκθέσεων (οι δραστηριότητες της ΔΕΘ ανεστάλησαν για σημαντικό διάστημα), αλλά και σε άλλους τομείς.

Από την άλλη πλευρά, υπήρξαν τομείς που στάθηκαν ανθεκτικοί στην κρίση, όπως για παράδειγμα ο τομέας της ύδρευσης και αποχέτευσης (ΕΥΔΑΠ και ΕΥΑΘ) και ο τομέας των κεντρικών αγορών (ΟΚΑΑ και ΚΑΘ).

Η επίδραση του φαινομένου ανέκοψε την ταχεία ανοδική πορεία των τελευταίων ετών, ωστόσο αυτή η βελτίωση των επιδόσεων που προηγήθηκε επιτρέπει στις περισσότερες εκ των θυγατρικών να έχουν επαρκή ταμειακά διαθέσιμα και κέρδη προηγούμενων περιόδων για να μπορέσουν να ανταποκριθούν στη σημαντική αυτή πρόκληση.

Την ίδια στιγμή, και κατόπιν της πρωτοβουλίας για το Ευρωπαϊκό Ταμείο Ανάκαμψης, η ΕΕΣΥΠ σε συνεργασία με τις θυγατρικές της έχει καταθέσει αρχική λίστα με επιλεγμένα έργα (γύρω από τους άξονες της ψηφιακής αναμόρφωσης, πράσινης οικονομίας και υποδομών), τα οποία θα μπορούσαν να είναι επιλέξιμα για χρηματοδότηση από το Ταμείο. Τέλος, μία σειρά από πρωτοβουλίες τις οποίες έχουν αναλάβει οι θυγατρικές της ΕΕΣΥΠ, έχουν περιληφθεί στο αναθεωρημένο Επιχειρηματικό Σχέδιο της Εταιρείας, οι οποίες λαμβάνουν υπόψη τις νέες προκλήσεις αλλά και τις ευκαιρίες στην μετά Covid -19 εποχή.

Ο παρακάτω πίνακας απεικονίζει τις μετοχές της Εταιρείας στις άμεσες και λοιπές θυγατρικές της με βάση το άρθρο 188 του ν.4389/2016, όπως αυτό τροποποιήθηκε.

|  |  |  |  |  |  |  |  |
| --- | --- | --- | --- | --- | --- | --- | --- |
| **Πίνακας 5.1 Μετοχολόγιο Ελληνικής Εταιρείας Συμμετοχών και Περιουσίας (ΕΕΣΥΠ) ΑΕ** | | | | | | | |
|  | |  | |  | |  | |
| **ΕΙΣΗΓΜΕΝΕΣ ΣΤΟ ΧΑ** | | | | | | | |
| **Εταιρεία** | | **Συνολικός αριθμός μετοχών** | | **Αριθμός μετοχών κυριότητας ΕΕΣΥΠ** | | **Ποσοστό ΕΕΣΥΠ επί του ΜΚ (%)** | |
| Δημόσια Επιχείρηση Ηλεκτρισμού (ΔΕΗ) ΑΕ | | 232.000.000 | | 79.165.114 | | 34,12 | |
| Εταιρεία Ύδρευσης και Αποχέτευσης Θεσσαλονίκης (ΕΥΑΘ) ΑΕ | | 36.300.000 | | 18.150.001 | | 50% + 1 μετοχή | |
| Εταιρεία Ύδρευσης και Αποχέτευσης Πρωτευούσης (ΕΥΔΑΠ) ΑΕ | | 106.500.000 | | 53.250.001 | | 50% + 1 μετοχή | |
| Folli Follie ΑΕ\* | | 66.948.210 | | 643.887 | | 0,96 | |
| **ΜΗ ΕΙΣΗΓΜΕΝΕΣ ΣΤΟ ΧΑ** | | | | | | | |
| **Εταιρεία** | | **Συνολικό μετοχικό**  **κεφάλαιο**  **(σε ευρώ)** | | **Μετοχικό κεφάλαιο κυριότητας ΕΕΣΥΠ (σε ευρώ)** | | **Ποσοστό ΕΕΣΥΠ επί του ΜΚ (%)** | |
| Εταιρεία Ακινήτων Δημοσίου (ΕΤΑΔ) ΑΕ | | 309.050.000 | | 309.050.000 | | 100,00 | |
| Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) ΑΕ | | 30.000.000 | | 30.000.000 | | 100,00 | |
| Ταμείο Χρηματοπιστωτικής Σταθερότητας (ΤΧΣ) \*\* | | 42.163.557.748 | | 42.163.557.748 | | 100,00 | |
| Οργανισμός Αστικών Συγκοινωνιών Αθηνών (ΟΑΣΑ) ΑΕ | | 1.994.937.035 | | 1.994.937.035 | | 100,00 | |
| Ανώνυμος Εταιρεία Διώρυγος Κορίνθου (ΑΕΔΙΚ) | | 11.818.950 | | 11.818.950 | | 100,00 | |
| Ελληνικά Ταχυδρομεία (ΕΛΤΑ) ΑΕ | | 340.814.324 | | 306.732.891 | | 90,00 | |
| Οργανισμός Κεντρικών Αγορών και Αλιείας (ΟΚΑΑ) ΑΕ | | 37.667.065 | | 37.667.065 | | 100,00 | |
| Κεντρική Αγορά Θεσσαλονίκης (ΚΑΘ) ΑΕ | | 18.953.760 | | 18.953.760 | | 100,00 | |
| Διεθνής Έκθεση Θεσσαλονίκης Helexpo (ΔΕΘ Helexpo) ΑΕ | | 136.747.600 | | 136.747.600 | | 100,00 | |
| Ελληνικές Αλυκές ΑΕ | | 6.966.167 | | 3.844.627 | | 55,19 | |
| ΓΑΙΑΟΣΕ ΑΕ | | 42.149.200 | | 42.149.200 | | 100,00 | |
| Διεθνής Αερολιμένας Αθηνών ΑΕ | | 300.000.000 | | 75.000.000 | | 25,00 | |
| ΕΤΒΑ Βιομηχανικές Περιοχές ΑΕ | | 191.155.200 | | 66.904.320 | | 35,00 | |

*\* Προέρχεται από τη συμμετοχή του Ελληνικού Δημοσίου στην εταιρεία Καταστήματα Αφορολόγητων Ειδών ΑΕ.*

*\*\*Το αναφερόμενο ποσό για το ΤΧΣ, αφορά στο καταβληθέν κεφάλαιο και όχι σε μετοχικό κεφάλαιο.*

**Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ)**

Το πρόγραμμα αποκρατικοποιήσεων είναι ένα φιλόδοξο πρόγραμμα αξιοποίησης της περιουσίας του Ελληνικού Δημοσίου. Ο κύριος στόχος του προγράμματος είναι η προσέλκυση σημαντικών διεθνών ροών κεφαλαίου, που συνεισφέρουν στον οικονομικό εξορθολογισμό και την επανεκκίνηση της Ελληνικής οικονομίας και τροφοδοτούν τη βιώσιμη και διαρκή οικονομική ανάπτυξη της χώρας. Το άνοιγμα τομέων της αγοράς που πραγματοποιείται μέσω του προγράμματος συμβάλλει μεταξύ άλλων στη δημιουργία νέων θέσεων εργασίας, την αύξηση των επενδύσεων, τη βελτίωση της εξωστρέφειας και ανταγωνιστικότητας βασικών τομέων της Ελληνικής οικονομίας, ενώ η συνολικότερη προώθηση του προγράμματος δημιουργεί το κατάλληλο περιβάλλον εδραίωσης και ενίσχυσης της αξιοπιστίας της χώρας στο εξωτερικό. Η αξιοποίηση επιλεγμένων περιουσιακών στοιχείων από τον ιδιωτικό τομέα έχει πολλαπλασιαστικά οφέλη για την Ελληνική οικονομία που περιλαμβάνουν:

* την άμεση μείωση του δημόσιου χρέους,
* το άνοιγμα των αγορών και την ενίσχυση του ανταγωνισμού,
* την αναδιοργάνωση, εκσυγχρονισμό και αξιοποίηση των περιουσιακών στοιχείων του Ελληνικού Δημοσίου, που θα ενισχύσουν την οικονομική δραστηριότητα της χώρας και ιδιαίτερα της περιφέρειας, οδηγώντας στη δημιουργία νέων θέσεων εργασίας, νέων φορολογικών εσόδων και καλύτερων υπηρεσιών προς τους πολίτες,
* την προσέλκυση επενδύσεων και τη δημιουργία καινοτόμων έργων, τα οποία θα συμβάλλουν περαιτέρω στην ανάκαμψη, στη βιώσιμη και μακροπρόθεσμη ανάπτυξη της Ελληνικής οικονομίας, καθώς και στην αναβάθμιση κρίσιμων κλάδων όπως οι υποδομές, οι μεταφορές, η ενέργεια και ο τουρισμός,
* την εισαγωγή νέων και επενδυτικά ελκυστικών μηχανισμών ανάπτυξης του τουριστικού προϊόντος (ΕΣΧΑΔΑ, ΕΣΧΑΣΕ, κ.λπ.),
* τη συνδρομή στη διαμόρφωση ενός σύγχρονου, σταθερού, αποτελεσματικού και λειτουργικού ρυθμιστικού και κανονιστικού πλαισίου επενδύσεων.

Προς αυτή την κατεύθυνση, ένα ευρύ χαρτοφυλάκιο περιουσιακών στοιχείων έχει μεταφερθεί στο ΤΑΙΠΕΔ από τη σύστασή του, την 1η Ιουλίου 2011 και μετά. Τα περιουσιακά στοιχεία που περιήλθαν στο ΤΑΙΠΕΔ έως σήμερα κατηγοριοποιούνται ως εξής:

* υποδομές, στις οποίες εντάσσονται μαρίνες, λιμάνια, αεροδρόμια, αυτοκινητόδρομοι,
* ενέργεια, στην οποία εντάσσονται περιουσιακά στοιχεία των κλάδων διανομής-αποθήκευσης αερίου, διύλισης πετρελαίου (ΕΛΠΕ) και παραγωγής ηλεκτρισμού (ΔΕΗ),
* μετοχές εταιριών, όπως των ΟΛΠ και ΟΛΘ, της ΤΡΑΙΝΟΣΕ, της ΕΕΣΣΤΥ, των ΕΥΔΑΠ και ΕΥΑΘ, τραπεζών κ.λπ.,
* λοιπά περιουσιακά στοιχεία, στα οποία περιλαμβάνονται μεταξύ άλλων, οι άδειες εκμετάλλευσης των κρατικών λαχείων και χρήσης ραδιοσυχνοτήτων κ.λπ.,
* επιλεγμένα ακίνητα του Ελληνικού Δημοσίου.

Αξίζει να επισημανθεί ότι το ΤΑΙΠΕΔ υλοποιεί ένα ευρύ πρόγραμμα αξιοποίησης της ιδιωτικής ακίνητης περιουσίας του Δημοσίου. Για το σύνολο των ακινήτων που έχουν περιέλθει στο ΤΑΙΠΕΔ στο παρελθόν και για εκείνα που παραμένουν στο χαρτοφυλάκιό του, σύμφωνα με το παράρτημα Γ του νόμου 4389/2016, απαιτείται συνήθως μια μακρά περίοδος ενεργειών νομικής και τεχνικής ωρίμανσης, ώστε να είναι εφικτή η έναρξη διαδικασίας αξιοποίησης. Σημαντικά έσοδα προήλθαν από έναν μεγάλο αριθμό ακινήτων μέχρι σήμερα, ενώ μετά το 2016 παρέμειναν στο ΤΑΙΠΕΔ περί τα 91 ακίνητα (ή clusters ακινήτων). Εξ αυτών ήδη έχουν αξιοποιηθεί τα 37, ενώ βρίσκονται σε ώριμη φάση προς αξιοποίηση άλλα 15.

Κατά τη λειτουργία του Ταμείου από το 2011 έως και το 2020:

* υλοποιήθηκαν 48 έργα με την υποβολή δεσμευτικών προσφορών συνολικής αξίας σχεδόν 9,1 δισ. ευρώ,
* εισπράχθηκαν έσοδα από ολοκληρωμένες συναλλαγές συνολικής αξίας 6,9 δισ. ευρώ (Πίνακας 5.4).

Σημειώνεται πως η διαφορά των 2,1 δισ. ευρώ έγκειται αφενός, σε προγραμματισμένη κατανομή δόσεων για έργα, στα οποία το οικονομικό κλείσιμο έχει ήδη γίνει και αφετέρου σε έργα, για τα οποία υπάρχει δεσμευτική προσφορά και το οικονομικό κλείσιμο αναμένεται σε επόμενο χρόνο.

Επιπρόσθετα, σημειώνεται ότι πέραν του συνολικού τιμήματος που καταβάλλεται για ένα περιουσιακό στοιχείο, οι επενδυτές, ανάλογα με το είδος της συναλλαγής και εφόσον το επιτρέπει η φύση του περιουσιακού στοιχείου, δεσμεύονται σε ένα ελάχιστο ύψος επενδυτικών και αναπτυξιακών προγραμμάτων.

Εντός του 2020:

* Εισπράχθηκε η πρώτη δόση ύψους 0,6 εκατ. ευρώ, από το συνολικό τίμημα των 6,2 εκατ. ευρώ όπως προβλέπεται στη σύμβαση παραχώρησης του δικαιώματος χρήσης, λειτουργίας, διαχείρισης και εκμετάλλευσης της μαρίνας Χίου.Διευκρινίζεται ότι η συνολική αξία της συμφωνίας περιλαμβάνει το εφάπαξ καταβλητέο ποσό συν ετήσια αμοιβή παραχώρησης πλέον ποσοστού επί των ετήσιων εσόδων της μαρίνας.
* Ο διαγωνισμός για την αξιοποίηση του ακινήτου Castello Bibelli στην Κέρκυρα ολοκληρώθηκε και καταβλήθηκε η πρώτη δόση των 1,6 εκατ. ευρώ, έναντι του συνολικού τιμήματος των 4,2 εκατ. ευρώ.
* Υπεγράφη η σύμβαση πώλησης (SPA) για το Βόρειο Αφάντου Ρόδου και η πρώτη δόση ύψους 13,5 εκατ. ευρώ, από το συνολικό τίμημα των 26,9 εκατ. ευρώ, πρόκειται να εισπραχθεί μέσα στο 2020.
* Ανακηρύχθηκε προτιμητέος επενδυτής για την παραχώρηση του δικαιώματος χρήσης, λειτουργίας, διαχείρισης και εκμετάλλευσης της μαρίνας Αλίμου, για περίοδο 40 ετών και η πρώτη δόση ύψους 27,8 εκατ. ευρώ, από το συνολικό τίμημα, το οποίο υπερβαίνει τα 177 εκατ. ευρώ, πρόκειται να εισπραχθεί μέσα στο έτος 2020. Διευκρινίζεται ότι η συνολική αξία της συμφωνίας περιλαμβάνει εφάπαξ καταβλητέο ποσό κατά την έναρξη της παραχώρησης συν ετήσια αμοιβή παραχώρησης πλέον ποσοστού επί των ετήσιων εσόδων της μαρίνας.
* Προχωρά η διαδικασία και γίνονται οι απαιτούμενες ενέργειες για την ολοκλήρωση της συναλλαγής που αφορά στην πώληση του 100% των μετοχών της «Ελληνικό ΑΕ». Η πρώτη δόση του τιμήματος 300 εκατ. ευρώ αναμένεται να καταβληθεί το 1o τρίμηνο 2021.

Έχουν ήδη εκκινήσει εντός του 2020 οι εξής διαγωνισμοί:

* ΔΕΠΑ Εμπορίας,
* ΔΕΠΑ Υποδομών,
* Οργανισμός Λιμένος Αλεξανδρούπολης,
* Οργανισμός Λιμένος Καβάλας,
* Οργανισμός Λιμένος Ηγουμενίτσας,
* Μαρίνα Ιτέας,
* Υπόγεια αποθήκη Ν. Καβάλας,
* E-auction ΙΧ με επτά (7) ακίνητα, καθώς και
* πρώην εργοστασιακός χώρος έργου ζεύξης Ρίου – Αντιρρίου.

Τέλος, βρίσκεται σε εξέλιξη η προπαρασκευή και ωρίμανση των παρακάτω:

* του 30% των μετοχών του Διεθνούς Αερολιμένα Αθηνών ΑΕ,
* της μακροχρόνιας (35 έτη) παραχώρησης του δικαιώματος χρηματοδότησης, λειτουργίας, συντήρησης και εκμετάλλευσης του αυτοκινητοδρόμου «Εγνατία Οδός» και των επί του αυτοκινητοδρόμου τριών Κάθετων Αξόνων,
* περιφερειακών λιμένων καιμαρίνων (Ο.Λ. Ηρακλείου, μαρίνα Αρετσούς Θεσσαλονίκης),
* λοιπών ακινήτων που εμπεριέχονται στο χαρτοφυλάκιο του ΤΑΙΠΕΔ, όπως είναι το ακίνητο στην Κύθνο, το ακίνητο «Πρώην Αμερικανικής Βάσης Γουρνών», τοΟλυμπιακό Ιππικό ΚέντροΜαρκόπουλου και άλλα ακίνητα.

Τα συνολικά έσοδα για το 2020, τα οποία αναμένεται να πραγματοποιηθούν από το ΤΑΙΠΕΔ, ανέρχονται σε 58,5 εκατ. ευρώ, όπως παρουσιάζονται στον παρακάτω πίνακα.

|  |  |  |
| --- | --- | --- |
| **Πίνακας 5.2 Στόχος εσόδων 2021\***  **(σε εκατ. ευρώ)** | | |
|  |  |  |
| 1 | Προσδοκώμενα έσοδα από διαγωνισμούς, για τους οποίους έχουν υποβληθεί δεσμευτικές προσφορές, με αναμενόμενη πρώτη εκταμίευση το 2021 | 300,0 |
| 2 | Έσοδα από καταβολές δόσεων, ολοκληρωμένων συναλλαγών προηγούμενων ετών | 21,4 |
| 3 *(1+2)* | **Σύνολο (πίνακας 5.4)** | **321,4** |
| 4 | Εκτιμώμενα έσοδα από διαγωνισμούς έργων, οι οποίοι αναμένεται να ολοκληρωθούν το 2021 | 1.469,3 |
| 5 *(3+4)* | **Σύνολο εκτιμώμενων (προς είσπραξη) εσόδων 2021** | **1.790,7** |

\* Εκπεφρασμένα σε ταμειακή βάση

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Πίνακας 5.3 Προβολή τριμηνιαίων εσόδων\* (σε εκατ. ευρώ)** | | | | | | | | | | | |
|  | | | | | | | | | | | |
|  | 2020 | | | | | 2021 | | | | | |
|  | **1ο**  **Τρίμηνο** | **2ο**  **Τρίμηνο** | **3ο**  **Τρίμηνο** | **4ο**  **Τρίμηνο** | **Σύνολο** | **1ο**  **Τρίμηνο** | **2ο**  **Τρίμηνο** | **3ο**  **Τρίμηνο** | **4ο**  **Τρίμηνο** | | **Σύνολο** |
| **Έσοδα ανά τρίμηνο** | **4,9** | **2,4** | **0,9** | **46,3** | **54,5** | **303,3** | **9,5** | **0,9** | **1.477,0** | | **1.790,7** |
| **ΕΤΑΙΡΙΚΑ & ΥΠΟΔΟΜΕΣ** |  | | | |  |  | | | | | |
| Μετοχές ΟΠΑΠ 3% +1% |  |  |  | 3,0 | 3,0 |  |  |  | | 3,0 | 3,0 |
| Δικαιώματα Συχνοτήτων (Κινητή Τηλεφωνία) |  |  |  |  | 0,0 |  | 7,1 |  | |  | 7,1 |
| Περιφερειακά Αεροδρόμια |  |  |  |  | 0,0 |  |  |  | |  | 0,0 |
| ΕΕΣΣΤΥ |  |  |  |  | 0,0 |  |  |  | |  | 0,0 |
| Διεθνές Αεροδρόμιο Αθηνών (Επέκταση Σύμβασης Παραχώρησης) |  |  |  |  | 0,0 |  |  |  | |  | 0,0 |
| Μαρίνα Χίου | 0,7 |  |  |  | 0,7 |  |  |  | |  | 0,0 |
| Μαρίνα Αλίμου |  |  |  | 27,8\*\* | 27,8 | 0,4 |  |  | |  | 0,4 |
| Έργα σε στάδιο προετοιμασίας |  |  |  |  | 0,0 |  |  |  | | 1.450,0 | 1.450,0 |
| **Σύνολο Εταιρικών & Υποδομών** | **0,7** | **0,0** | **0,0** | **30,8** | **31,5** | **0,4** | **7,1** | **0,0** | | **1.453,0** | **1.460,5** |
| **ΑΚΙΝΗΤΑ** |  | | | |  |  | | | | | |
| Κασσιώπη |  |  |  | 2,0\*\* | 2,0 |  |  |  | 2,0 | | 2,0 |
| Νότιο Αφάντου |  |  |  |  | 0,0 |  |  |  |  | | 0,0 |
| Βόρειο Αφάντου |  |  |  | 13,5\*\* | 13,5 |  |  |  | 2,7 | | 2,7 |
| E-auction I - IX | 2,2 | 2,4 | 0,9 |  | 5,5 | 1,7 | 2,4 | 0,9 |  | | 5,0 |
| Αγορά Μοδιάνο Θεσσαλονίκης | 0,4 |  |  |  | 0,4 | 0,4 |  |  |  | | 0,4 |
| Ελληνικό |  |  |  |  | 0,0 | 300 |  |  |  | | 300,0 |
| Castello Bibelli | 1,6 |  |  |  | 1,6 | 0,8 |  |  |  | | 0,8 |
| Λοιπά ακίνητα σε στάδιο προετοιμασίας |  |  |  |  | 0,0 |  |  |  | 19,3 | | 19,3 |
| **Σύνολο Ακινήτων** | **4,2** | **2,4** | **0,9** | **15,5** | **23,0** | **302,9** | **2,4** | **0,9** | **24,0** | | **330,2** |

Πηγή: ΤΑΙΠΕΔ

\* Στοιχεία της 13/11/2020

\*\* Ποσά τα οποία δεν έχουν εισπραχθεί έως τις 13/11/2020

Η διαχρονική εξέλιξη των εσόδων από αποκρατικοποιήσεις των ετών 2011-2020 απεικονίζεται στους πίνακες 5.4 έως 5.6.

| **Πίνακας 5.4 Έσοδα από αποκρατικοποιήσεις**  **(σε εκατ. ευρώ)** | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | | | |
| **Έργο** | **Συνολικό**  **Τίμημα** | **Καταβεβλημένο** | **Οικ. κλείσιμο συν/γής**  **Α’ καταβολή τιμ/τος** | **Δόσεις / Τέλη Παραχώρησης** | | | | | | | | | | | |
| **2011** | **2012** | **2013** | **2014** | **2015** | **2016** | **2017** | **2018** | **2019** | **2020** | | **2021** |
| Χορήγηση δικαιωμάτων χρήσεως ραδιοσυχνοτήτων στις ζώνες των 900 MHz και 1800 MHz | 408,4 | 408,3 | 2011 | 316,7 |  |  |  | 34,2 | 35,1 | 22,3 |  |  |  | |  |
| Πώληση άδειας εγκατάστασης και λειτουργίας παιγνιομηχανημάτων (VLTs) | 560,0 | 560,0 | 2011 | 474,0 |  | 86,0 |  |  |  |  |  |  |  | |  |
| Επέκταση διάρκειας σύμβασης δικαιώματος διεξαγωγής παιγνίων μεταξύ Ελληνικού Δημοσίου και ΟΠΑΠ για 10 χρόνια | 375,0 | 375,0 | 2011 | 375,0 |  |  |  |  |  |  |  |  |  | |  |
| Μετοχές ΕΤΕ - ALPHA - ΠΕΙΡΑΙΩΣ | 14,7 | 14,7 | 2012 |  | 5,2 | 9,5 |  |  |  |  |  |  |  | |  |
| Πώληση επιλεγμένων κτιρίων εξωτερικού (Λονδίνο, Τασκένδη, Βρυξέλλες) | 30,3 | 30,3 | 2013 |  |  | 30,3 |  |  |  |  |  |  |  | |  |
| Πώληση άδειας Κρατικών Λαχείων | 190,0 | 190,0 | 2013 |  |  | 190,0 |  |  |  |  |  |  |  | |  |
| Πώληση 33% μετοχών ΟΠΑΠ | 652,0 | 643,0 | 2013 |  |  | 622,0 | 3,0 | 3,0 | 3,0 | 3,0 | 3,0 | 3,0 | 3,0 | | 3,0 |
| Μετοχές ΟΠΑΠ 1% | 21,6 | 21,6 | 2013 |  |  | 21,6 |  |  |  |  |  |  |  | |  |
| Εκμίσθωση για 90 έτη του κτιρίου Διεθνούς Κέντρου Ραδιοτηλεόρασης (IBC) | 81,0 | 81,0 | 2013 |  |  | 81,0 |  |  |  |  |  |  |  | |  |
| E-AUCTION I | 11,0 | 11,18 | 2014 |  |  |  | 8,0 | 2,0 | 0,43 | 0,34 | 0,32 | 0,1 |  | |  |
| Πώληση επιλεγμένων κτιρίων εξωτερικού (Ντίσελντορφ) | 0,8 | 0,8 | 2014 |  |  |  | 0,8 |  |  |  |  |  |  | |  |
| Παλιούρι | 14,0 | 14,0 | 2014 |  |  |  | 7,0 | 3,0 | 2,0 | 2,0 |  |  |  | |  |
| Ψηφιακό Μέρισμα | 388,57 | 388,57 | 2014 |  |  |  | 114,0 | 189,8 | 29,6 | 28,27 | 26,9 |  |  | |  |
| Πώληση και επαναμίσθωση επιλεγμένων κτιρίων του Δημοσίου (28 ακίνητα) | 261,3 | 261,3 | 2014 |  |  |  | 261,3 |  |  |  |  |  |  | |  |
| E-AUCTION II | 1,8 | 2,21 | 2015 |  |  |  |  | 0,5 | 0,3 | 0,3 | 0,8 | 0,2 | 0,2 | |  |
| E-AUCTION III | 10,3 | 10,86 | 2015 |  |  |  |  | 5,5 | 0,8 | 2,0 | 2,1 | 0,5 | 0,4\* | |  |
| Πώληση επιλεγμένων κτιρίων εξωτερικού (Βελιγράδι) | 2,4 | 2,4 | 2015 |  |  |  |  | 2,4 |  |  |  |  |  | |  |
| Ξενία Σκιάθου | 2,6 | 2,6 | 2015 |  |  |  |  | 2,6 |  |  |  |  |  | |  |
| Άγιος Ιωάννης | 9,6 | 9,6 | 2015 |  |  |  |  | 9,6 |  |  |  |  |  | |  |
| Αμοιβαίο Ιπποδρομιακό Στοίχημα | 40,5 | 40,5 | 2015 |  |  |  |  | 8,1 | 12,2 | 20,2 |  |  |  | |  |
| Σανατόριο Μάνα | 0,8 | 0,116 | 2015 |  |  |  |  | 0,008 | 0,008 | 0,025 | 0,025 | 0,025 | 0,025 | | 0,025 |
| E-AUCTION IV | 0,5 | 0,47 | 2015 |  |  |  |  | 0,10 | 0,16 | 0,06 | 0,05 | 0,05 | 0,05 | |  |
| Πώληση επιλεγμένων κτιρίων εξωτερικού (Νέα Υόρκη, Ουάσιγκτον) | 10,6 | 10,6 | 2016 |  |  |  |  |  | 10,6 |  |  |  |  | |  |
| Πώληση επιλεγμένων κτιρίων εξωτερικού (Ρώμη, Ερεβάν) | 10,2 | 10,2 | 2016 |  |  |  |  |  | 10,2 |  |  |  |  | |  |
| Πώληση επιλεγμένων κτιρίων εξωτερικού (Λουμπλιάνα) | 0,6 | 0,6 | 2016 |  |  |  |  |  | 0,6 |  |  |  |  | |  |
| Οργανισμός Λιμένος Πειραιά (51% + 16%) | 368,5 | 280,5 | 2016 |  |  |  |  |  | 280,5 |  |  |  |  | |  |
| E-AUCTION VI | 18,5 | 21,3 | 2016 |  |  |  |  |  | 4,6 | 3,7 | 4,5 | 4,5 | 4,0 | | 4,0 |
| Αστήρ Βουλιαγμένης | 94,4 | 94,4 | 2016 |  |  |  |  |  | 94,4 |  |  |  |  | |  |
| Κασσιώπη | 23,0 | 19,0 | 2016 |  |  |  |  |  | 10,0 | 3,0 | 4,0 | 2,0 | 2,0\* | | 2,0 |
| Πώληση 2 Airbus | 3,84 | 3,84 | 2016 |  |  |  |  |  | 3,84 |  |  |  |  | |  |
| Αγορά Μοδιάνο, Θεσσαλονίκη | 1,90 | 0,4 | 2017 |  |  |  |  |  |  | 0,4 |  |  | 0,38\* | | 0,38 |
| E-AUCTION V | 0,8 | 0,92 | 2017 |  |  |  |  |  |  | 0,8 |  | 0,12 |  | |  |
| Περιφερειακά Αεροδρόμια  *Περιφερειακά Αεροδρόμια EBITDA* | 2.150,0 | 1.273,9 | 2017 |  |  |  |  |  |  | 1.234,0 | 16,7 | 23,2 |  | |  |
| ΤΡΑΙΝΟΣΕ | 45,0 | 45,0 | 2017 |  |  |  |  |  |  | 45,0 |  |  |  | |  |
| Πώληση μετοχών ΑΔΜΗΕ | 0,4 | 0,4 | 2017 |  |  |  |  |  |  | 0,4 |  |  |  | |  |
| E-AUCTION VII, VIII | 14,8 | 9,3 | 2017 |  |  |  |  |  |  | 1,92 | 6,0 | 1,38 | 0,96\* | | 1,0 |
| ΟΛΘ (67%) | 231,9 | 291,9 | 2018 |  |  |  |  |  |  |  | 231,9 |  |  | |  |
| ΟΤΕ 5% | 284,0 | 284,0 | 2018 |  |  |  |  |  |  |  | 284,0 |  |  | |  |
| ΔΕΣΦΑ | 251,3 | 251,3 | 2018 |  |  |  |  |  |  |  | 251,3 |  |  | |  |
| Χορήγηση δικαιωμάτων χρήσεως ραδιοσυχνοτήτων 2018-2035 | 201,5 | 166,0 | 2018 |  |  |  |  |  |  |  | 166,0 |  |  | | 7,1 |
| ΑΙΑ – Επέκταση σύμβασης | 1.131,6 | 1.131,6 | 2019 |  |  |  |  |  |  |  |  | 1.131,6 |  | |  |
| Ν. Αφάντου, Ρόδος | 15,2 | 15,2 | 2019 |  |  |  |  |  |  |  |  | 15,2 |  | |  |
| ΕΕΣΣΤΥ | 22,0 | 22,0 | 2019 |  |  |  |  |  |  |  |  | 22,0 |  | |  |
| Μαρίνα Χίου | 6,2 | 0,6 | 2019 |  |  |  |  |  |  |  |  |  | 0,6 | |  |
| Castello Bibelli, Corfu | 4,2 | 1,6 | 2019 |  |  |  |  |  |  |  |  |  | 1,6 | | 0,8 |
| Αξιοποίηση έκτασης Ελληνικού | 915,0 |  | 2021 |  |  |  |  |  |  |  |  |  |  | | 300,0 |
| Μαρίνα Αλίμου | 177,0 |  | 2020 |  |  |  |  |  |  |  |  |  | 27,8\* | | 0,4 |
| Β. Αφάντου, Ρόδος | 26,9 |  | 2020 |  |  |  |  |  |  |  |  |  | 13,5\* | | 2,7 |
| Σύνολο υπογεγραμμένων έργων: 48 | 9.086,41 | 6.943,1 |  | 1.165,7 | 5,2 | 1.040,4 | 394,1 | 260,8 | 498,3 | 1.367,7 | 997,5 | 1.203,9 | 54,5 | | 321,4 |
| Σημείωση: Στα έργα όπου το καταβεβλημένο ποσό ξεπερνά το συνολικό τίμημα, το επιπλέον ποσό αφορά σε τόκους | | | | | | | | | | | | |  | | |
| **ΔΙΑΝΟΜΗ ΑΠΟΘΕΜΑΤΙΚΟΥ** | | | | | | | | | | | | |  | | |
| ΟΛΘ |  |  |  |  |  |  | 25,5 |  |  |  |  |  |  |  | |
| ΕΛΠΕ |  |  |  |  |  |  |  | 22,8 |  |  |  |  |  |  | |
| ΕΥΑΘ |  |  |  |  |  |  |  | 4,4 |  |  |  |  |  |  | |
| ΕΥΔΑΠ |  |  |  |  |  |  |  |  |  | 11,0 |  |  |  |  | |
| ΔΕΠΑ |  |  |  |  |  |  |  | 1,2 |  |  | 29,6 |  |  |  | |
| ΟΛ ΠΑΤΡΑΣ |  |  |  |  |  |  |  |  |  |  |  | 2,0 |  |  | |
| ΟΛ ΗΓΟΥΜΕΝΙΤΣΑΣ |  |  |  |  |  |  |  |  |  |  |  | 3,0 |  |  | |
| ΟΛ ΗΡΑΚΛΕΙΟΥ |  |  |  |  |  |  |  |  |  |  |  |  | 4,0 |  | |
| **Σύνολο αποθεματικών** |  |  |  | **0,0** | **0,0** | **0,0** | **25,5** | **28,4** | **0,0** | **11,0** | **29,6** | **5,0** | **4,0** | **0,0** | |
| **Σύνολο εσόδων από αποκρατικοποιήσεις** | **9.086,4** | **6.943,1** |  | **1.165,7** | **5,2** | **1.040,4** | **419,6** | **289,2** | **498,3** | **1.378,7** | **1.027,1** | **1.208,9** | **58,5** | **321,4** | |

\* Ποσά τα οποία δεν έχουν εισπραχθεί έως τις 13/11/2020. **Σημείωση:** Στα έργα που το καταβεβλημένο ποσό ξεπερνά το συνολικό τίμημα, το επιπλέον ποσό αφορά σε τόκους.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Πίνακας 5.5 Πλάνο αποκρατικοποιήσεων\***  **(σε εκατ. ευρώ)** | | | | | | | | |
|  |  |  | |  | |  |  |  |
|  | **2019** | **2020** | | **2021** | | **2022** | **2023** | **2024** |
|  | **Εισπράξεις** | **Εκτίμηση** | | **Πρόβλεψη** | | **Πρόβλεψη** | **Πρόβλεψη** | **Πρόβλεψη** |
|  |  |  | |  | |  |  |  |
| **Συνολικές εισπράξεις/προβλέψεις** | **1.203,88** | **54,48** | | **1.790,71** | | **1.708,23** | **153,74** | **1.154,86** |
| **Σωρευτικό (από το 2019)** | 1.203,88 | 1.258,36 | | 3.049,07 | | 4.757,30 | 4.910,04 | 6.065,90 |
| **ΕΤΑΙΡΙΚΑ & ΥΠΟΔΟΜΕΣ** | **1.179,90** | **31,50** | **1.460,50** | | **1.523,80** | | **92,10** | **1.101,77** |
| ΟΠΑΠ 33% μετοχικό κεφάλαιο + 1% μετοχικό κεφάλαιο | 3,00 | 3,00 | | 3,00 | | 3,00 | 3,00 |  |
| Δικαιώματα Συχνοτήτων (Κινητή Τηλεφωνία) |  |  | | 7,10 | | 7,10 | 7,10 | 7,10 |
| Περιφερειακά Αεροδρόμια | 23,20 | 0,00 | | 0,00 | | 0,00 | 24,50 | 24,80 |
| Περιφερειακά Αεροδρόμια - αναλογία EBITDA\* |  |  | |  | |  | 54,70 | 66,97 |
| ΕΕΣΣΤΥ | 22,00 |  | |  | |  |  |  |
| ΟΛΠ |  |  | |  | | 88,00 |  |  |
| ΔΑΑ - επέκταση σύμβασης | 1.131,70 |  | |  | |  |  |  |
| Μαρίνα Χίου |  | 0,70 | |  | |  |  |  |
| Μαρίνα Αλίμου |  | 27,80 | | 0,40 | | 0,70 | 2,80 | 2,90 |
| Έργα στο στάδιο προετοιμασίας (Λοιπά Εταιρικά & Υποδομές)\*\* |  |  | | 1.450,00 | | 1.425,00 |  | 1.000,00 |
| **ΑΚΙΝΗΤΑ** | **23,98** | **22,98** | **330,21** | | **184,43** | | **61,64** | **53,09** |
| e-auction I - VIII | 6,78 | 5,50 | | 5,03 | | 0,80 | 0,46 | 0,04 |
| Κασσιώπη | 2,00 | 2,00 | | 2,00 | | 2,00 |  |  |
| Νότιο Αφάντου | 15,20 |  | |  | |  |  |  |
| Βόρειο Αφάντου |  | 13,50 | | 2,70 | | 2,70 | 2,70 | 2,70 |
| Ελληνικό |  |  | | 300,00 | | 167,00 | 45,00 | 45,00 |
| Αγορά Μοδιάνο (Θεσσαλονίκη) |  | 0,38 | | 0,38 | | 0,38 | 0,38 |  |
| Castello Bibelli |  | 1,60 | | 0,80 | | 0,80 | 1,00 |  |
| Έργα στο στάδιο προετοιμασίας (Λοιπά ακίνητα) \*\* |  |  | | 19,30 | | 10,75 | 12,10 | 5,35 |
|  |  |  | |  | |  |  |  |
| Σωρευτ. Εταιρ. & Υποδομές (από το 2019) | 1.179,90 | 1.211,40 | | 2.671,90 | | 4.195,70 | 4.287,80 | 5.389,57 |
| Σωρευτ. Ακίνητα (από το 2019) | 23,98 | 46,96 | | 377,17 | | 561,60 | 623,24 | 676,33 |

Πηγή: ΤΑΙΠΕΔ

\* Υπόθεση βασισμένη στο business plan

\*\* Εκτιμήσεις έργων για τα οποία δεν έχει διεξαχθεί ακόμα διαγωνισμός ή δεν έχει ανακηρυχθεί πλειοδότης

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Πίνακας 5.6 Έσοδα προγράμματος αποκρατικοποιήσεων**  **(σε εκατ. ευρώ)** | | | | | | | | | | | | |
|  | | |  | | |  | | |  | | | |
| **2011-2012** | **2013** | **2014** | | **2015** | **2016** | | **2017** | **2018** | | **2019** | **2020** | **2021** |
| **Εισπράξεις** | **Εισπράξεις** | **Εισπράξεις** | | **Εισπράξεις** | **Εισπράξεις** | | **Εισπράξεις** | **Εισπράξεις** | | **Εισπράξεις** | **Εισπράξεις**  **+ Εκτιμήσεις** | **Προβλέψεις** |
| 1.170,9 | 1.040,4 | 419,6 | | 289,2 | 498,3 | | 1.378,7 | 1.027,1 | | 1.208,9 | 58,5\* | 1.790,7 |

Πηγή: ΤΑΙΠΕΔ, Νοέμβριος 2020

Σύνολο εισπράξεων/εκτιμήσεων/προβλέψεων

\* Εισπράξεις 13,5 εκατ. ευρώ (αποκρατικοποιήσεις + αποθεματικά) + 45,0 εκατ. ευρώ εκτίμηση εισπράξεων (υπογεγραμμένα έργα, για τα οποία δεν έχει ολοκληρωθεί το οικονομικό κλείσιμο και αποθεματικά προς είσπραξη).

Ακολουθεί πίνακας με το μετοχολόγιο ΤΑΙΠΕΔ.

| **Πίνακας 5.7 Μετοχολόγιο Ταμείου Αξιοποίησης Ιδιωτικής Περιουσίας του Δημοσίου**  **(ΤΑΙΠΕΔ) ΑΕ**  **(αφορά μετοχές κυριότητας ΕΔ που περιλαμβάνονται στο Πρόγραμμα Αποκρατικοποιήσεων**  **και μεταφέρθηκαν με απόφαση της ΔΕΑΑ στο ΤΑΙΠΕΔ ΑΕ σύμφωνα με το Ν. 3986/2011)** | | | |
| --- | --- | --- | --- |
|  |  |  |  |
| **ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΤΑΙΠΕΔ** | **Ποσοστό ΤΑΙΠΕΔ**  **επί του ΜΚ (%)** |
| Ελληνικά Πετρέλαια ΑΕ | 305.635.185 | 108.430.304 | 35,48 |
| ΕΥΑΘ | 36.300.000 | 8.717.999 | 24,02 |
| ΕΥΔΑΠ | 106.500.000 | 12.069.739 | 11,33 |
| ΟΛΘ | 10.080.000 | 732.594 | 7,27 |
| ΟΛΠ | 25.000.000 | 1.784.440\* | 7,14 |
| ΔΕΗ | 232.000.000 | 39.440.000 | 17,00 |
| \* Οι υπόλοιπες 4.000.000 μετοχές που κατείχε το ΤΑΙΠΕΔ έχουν κατατεθεί σε λογαριασμό μεσεγγύησης και το ΤΑΙΠΕΔ διατηρεί μόνο το δικαίωμα ψήφου. | | | |
| **ΜΗ ΕΙΣΗΓΜΕΝΕΣ ΣΤΟ ΧΑ** | | | |
| **Εταιρεία** | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας ΤΑΙΠΕΔ**  **(σε ευρώ)** | **Ποσοστό ΤΑΙΠΕΔ**  **επί του ΜΚ (%)** |
| Ελληνικό ΑΕ | 3.800.000 | 3.800.000 | 100,00 |
| Διεθνής Αερολιμένας Αθηνών ΑΕ | 300.000.000 | 90.000.000 | 30,00 |
| ΛΑΡΚΟ | 109.327.663 | 60.337.942 | 55,19 |
| ΔΕΠΑ ΑΕ | 991.238.046 | 644.304.730 | 65,00 |
| Οργανισμός Διεξαγωγής Ιπποδρομιών Ελλάδος (ΟΔΙΕ) ΑΕ (υπό εκκαθάριση) | 124.512.087 | 124.512.087 | 100,00 |
| Οργανισμός Λιμένος Αλεξανδρούπολης ΑΕ | 1.354.741 | 1.354.741 | 100,00 |
| Οργανισμός Λιμένος Βόλου ΑΕ | 8.192.157 | 8.192.157 | 100,00 |
| Οργανισμός Λιμένος Ελευσίνας ΑΕ | 895.400 | 895.400 | 100,00 |
| Οργανισμός Λιμένος Ηγουμενίτσας ΑΕ | 9.783.640 | 9.783.640 | 100,00 |
| Οργανισμός Λιμένος Ηρακλείου ΑΕ | 1.533.515 | 1.533.515 | 100,00 |
| Οργανισμός Λιμένος Καβάλας ΑΕ | 7.605.775 | 7.605.775 | 100,00 |
| Οργανισμός Λιμένος Κέρκυρας ΑΕ | 2.500.206 | 2.500.206 | 100,00 |
| Οργανισμός Λιμένος Λαυρίου ΑΕ | 303.051 | 303.051 | 100,00 |
| Οργανισμός Λιμένος Πατρών ΑΕ | 17.389.590 | 17.389.590 | 100,00 |
| Οργανισμός Λιμένος Ραφήνας ΑΕ | 864.090 | 864.090 | 100,00 |

Πηγή: ΤΑΙΠΕΔ

Ακολουθούν πίνακες με το μετοχολόγιο του Ελληνικού Δημοσίου (Πίνακες 5.8 έως 5.10)

|  |  |
| --- | --- |
| **Πίνακας 5.8 Μετοχολόγιο Ελληνικού Δημοσίου**  **Προνομιούχες μετοχές άρθρου 1 του ν. 3723/2008** | |
|  | |
| **Πιστωτικά ιδρύματα (υπό ειδική εκκαθάριση)** | **Προνομιούχες μετοχές**  **(σε ευρώ)** |
| Πανελλήνια Τράπεζα | 28.300.000,00 |
| Proton Bank | 79.999.995,79 |
| Ταχυδρομικό Ταμιευτήριο | 224.960.000,00 |
| FBB-ΠΡΩΤΗ ΕΠΙΧΕΙΡΗΜΑΤΙΚΗ ΤΡΑΠΕΖΑ ΑΕ | 50.000.000,00 |
| **Σύνολο** | **383.259.995,79** |

Πηγή: Γενική Γραμματεία Οικονομικής Πολιτικής-Μονάδα Αποκρατικοποιήσεων, Διαχείρισης Κινητών Αξιών και

Επιχειρησιακού Σχεδιασμού-Τμήμα Γ’ Διαχείρισης Κινητών Αξιών

|  |  |  |  |
| --- | --- | --- | --- |
| **Πίνακας 5.9 Μετοχολόγιο Ελληνικού Δημοσίου**  **Εισηγμένες στο ΧΑ** | | | |
|  |  |  |  |
| **Εταιρεία** | **Συνολικός αριθμός μετοχών** | **Αριθμός μετοχών**  **κυριότητας ΕΔ** | **Ποσοστό ΕΔ**  **επί του ΜΚ (%)** |
| ΟΤΕ | 490.150.389 | 4.901.507 | 1,00 |
| Τράπεζα Ελλάδος | 19.864.886 | 1.774.088 | 8,93 |
| ΤΙΤΑΝ CEMENT INTERNATIONAL SA | 77.063.568 | 30.464 | 0,04 |
| ATTICA AE ΣΥΜΜΕΤΟΧΩΝ | 191.660.320 | 110 | 0,00 |
| ΚΕΚΡΟΨ | 19.804.134 | 1.888 | 0,01 |
| ΚΕΡΑΜΕΙΑ ΑΛΛΑΤΙΝΗ-ΑΣΤΙΚΑ ΑΚΙΝΗΤΑ | 24.619.524 | 317.887 | 1,29 |

Πηγή: Γενική Γραμματεία Οικονομικής Πολιτικής-Μονάδα Αποκρατικοποιήσεων, Διαχείρισης Κινητών Αξιών και

Επιχειρησιακού Σχεδιασμού-Τμήμα Γ’ Διαχείρισης Κινητών Αξιών

| **Πίνακας 5.10 Μετοχολόγιο Ελληνικού Δημοσίου** Μη εισηγμένες στο ΧΑ | | | |
| --- | --- | --- | --- |
|  |  | |  |
| Εταιρεία | **Συνολικό μετοχικό κεφάλαιο**  **(σε ευρώ)** | **Μετοχικό κεφάλαιο**  **κυριότητας του ΕΔ (σε ευρώ)** | Ποσοστό ΕΔεπί του ΜΚ (%) |
| **ΕΕΣΥΠ (ν.4512/18)** |  |  |  |
| Ελληνική Εταιρεία Συμμετοχών και Περιουσίας (ΕΕΣΥΠ) ΑΕ | 10.000.000 | 10.000.000 | 100,00 |
|  |  |  |  |
| **ΑΜΥΝΤΙΚΕΣ ΒΙΟΜΗΧΑΝΙΕΣ** |  |  |  |
| Ελληνική Αεροπορική Βιομηχανία (ΕΑΒ) ΑΕ | 1.279.847.670 | 1.276.136.112 | 99,71 |
| Ελληνικά Αμυντικά Συστήματα (ΕΑΣ) ΑΒΕΕ | 1.518.334.454 | 1.517.409.415 | 99,94 |
|  |  |  |  |
| **ΣΥΓΚΟΙΝΩΝΙΕΣ** |  |  |  |
| ΑΤΤΙΚΟ ΜΕΤΡΟ ΑΕ | 6.017.007.047 | 6.017.007.047 | 100,00 |
| Οργανισμός Συγκοινωνιακού Έργου Θεσ/νίκης (ΟΣΕΘ) ΑΕ | 6.000.000 | 6.000.000 | 100,00 |
| Οργανισμός Σιδηροδρόμων Ελλάδος (ΟΣΕ) ΑΕ | 4.799.198.400 | 4.799.198.400 | 100,00 |
|  |  |  |  |
| **ΚΤΗΜΑΤΙΚΕΣ** |  |  |  |
| Κτιριακές Υποδομές ΑΕ-ΚΤΥΠ (Συγχώνευση ΟΣΚ, ΔΕΠΑΝΟΜ και ΘΕΜΙΣ) | 532.560.824 | 532.560.824 | 100,00 |
|  |  |  |  |
| ΔΙΑΦΟΡΕΣ |  |  |  |
| ΑΕ Εκμεταλλεύσεως Ακινήτων | 1.126.910 | 439.495 | 39,00 |
| ΑΕ Μονάδων Υγείας (ΑΕΜΥ) ΑΕ | 12.000.000 | 12.000.000 | 100,00 |
| ΑΓΕΤ ΗΡΑΚΛΗΣ ΑΕ | 120.841.000 | 1.261 | 0,001 |
| Αθηναϊκό Πρακτορείο Ειδήσεων - Μακεδονικό Πρακτορείο Ειδήσεων (ΑΠΕ-ΜΠΕ) ΑΕ | 5.820.170 | 5.820.170 | 100,00 |
| Αλεξάνδρεια Ζώνη Καινοτομίας ΑΕ | 60.000 | 60.000 | 100,00 |
| Ανάπλαση Αθήνας ΑΕ | 10.050.000 | 10.050.000 | 100,00 |
| Ανώνυμη Ελλ. Εταιρεία Υλών Οικοδομικής Ο ΑΤΛΑΣ | 584.640 | 334 | 0,06 |
| Δημόσια Εταιρεία Συμμετοχών Ανεξάρτητος Διαχειριστής Μεταφοράς Ηλεκτρικής  Ενέργειας (ΔΕΣ ΑΔΜΗΕ) ΑΕ | 297.000.000 | 297.000.000 | 100,00 |
| Δημοτική Επιχείρηση Λίμνης Ιωαννίνων ΑΕ | 247.104 | 24.710 | 10,00 |
| ΔΙΟΝΥΣΟΣ Ανώνυμος Γεωργική Βιομηχανική Εμπορική Κτηματική  & Τουριστική Εταιρεία | 99.566.379 | 20.716 | 0,02 |
| Εγνατία Οδός ΑΕ | 7.050.000.000 | 7.050.000.000 | 100,00 |
| Εθνικό Κέντρο Οπτικοακουστικών Μέσων & Επικοινωνίας (ΕΚΟΜΕ) | 25.000 | 25.000 | 100,00 |
| Ελληνική Αναπτυξιακή Τράπεζα Επενδύσεων (πρώην ΕΤΕΑΝ, πρώην ΤΕΜΠΜΕ) | 942.479.700 | 942.479.700 | 100,00 |
| Ελληνική Αναπτυξιακή Τράπεζα Επενδύσεων ΑΕ (πρώην ΤΑΝΕΟ ΑΕ) | 96.300.000 | 36.324.350 | 37,72 |
| Ελληνικός Διαστημικός Οργανισμός (ΕΛΔΟ) ΑΕ | 60.000 | 60.000 | 100,00 |
| Ελληνική Εταιρεία Διαχείρισης Δικαιωμάτων Πνευματικής και Βιομηχανικής Ιδιοκτησίας Ελληνικού Δημοσίου ΑE | 45.000.000 | 45.000.000 | 100,00 |
| Ελληνική Εταιρεία Επενδύσεων & Εξωτερικού Εμπορίου ΑΕ- Enterprise Greece Invest & Trade (πρώην Invest in Greece ΑΕ,ΕΛΚΕ) | 293.400 | 293.400 | 100,00 |
| Ελληνική Εταιρεία Τοπικής Ανάπτυξης & Αυτοδιοίκησης (ΕΕΤΑΑ) ΑΕ | 2.000.000 | 480.000 | 24,00 |
| Ελληνική Διαχειριστική Εταιρεία Υδρογονανθράκων (ΕΔΕΥ) ΑΕ | 3.000.000 | 3.000.000 | 100,00 |
| Ελληνικό Φεστιβάλ ΑΕ | 210.000 | 210.000 | 100,00 |
| ΕΡΤ ΑΕ | 5.000.000 | 5.000.000 | 100,00 |
| Εταιρεία Διαχείρισης Ειδικού Κεφαλαίου ΤΑΠ-ΟΤΕ (ΕΔΕΚΤ ΟΤΕ) ΑΕΠΕΥ | 300.000 | 15.000 | 5,00 |
| Εταιρεία Αξιοποίησης Εκκλησιαστικής Ακίνητης Περιουσίας (ΕΑΕΑΠ) | 300.000 | 150.000 | 50,00 |
| Εταιρεία Βιομηχανικής Έρευνας και Τεχνολογικής Ανάπτυξης και Εργαστηριακών δοκιμών, Πιστοποίησης και Ποιότητας ΑΕ (ΕΒΕΤΑΜ) ΑΕ (συγχώνευση με ΕΚΕΠΥ, ΕΤΑΚΕΙ και ΕΛΟΤ) | 6.017.400 | 5.343.100 | 88,79 |
| Ηλεκτρονική Διακυβέρνηση Κοινωνικής Ασφάλισης (ΗΔΙΚΑ) ΑΕ | 3.000.000 | 3.000.000 | 100,00 |
| ΚΑΪΡ ΡΟΔΟΥ | 576.720 | 21.694 | 3,76 |
| Κέντρο Τεκμηρίωσης & Κοστολόγησης Νοσοκομειακών Υπηρεσιών (ΚΕΤΕΚΝΥ) ΑΕ πρώην Εταιρεία Συστήματος Αμοιβών Νοσοκομείων (ΕΣΑΝ) ΑΕ | 1.000.000 | 1.000.000 | 100,00 |
| Κέντρο Πολιτισμού Ίδρυμα Σταύρος Νιάρχος (ΚΠΙΣΝ) | 473.751.262 | 473.751.262 | 100,00 |
| Κλωστές Μπριγιάν | 2.275.289 | 146.181 | 6,42 |
| Κοινωνία της Πληροφορίας ΑΕ (συγχώνευση με Ψηφιακές Ενισχύσεις ΑΕ) | 7.017.500 | 7.017.500 | 100,00 |
| ΔΙΑΧΕΙΡΙΣΤΗΣ ΑΠΕ & ΕΓΓΥΗΣΕΩΝ ΠΡΟΕΛΕΥΣΗΣ (ΔΑΠΕΕΠ) ΑΕ  (πρώην ΔΕΣΜΗΕ ΑΕ και πρώην ΛΑΓΗΕ ΑΕ) | 293.500 | 293.500 | 100,00 |
| Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ) ΑΕ | 129.140 | 129.140 | 100,00 |
| Οργανισμός Ανάπτυξης Κρήτης (ΟΑΚ) ΑΕ | 532.800 | 271.728 | 51,00 |
| Οργανισμός Λιμένων Ν. Ευβοίας (ΟΛΝΕ) ΑΕ | 4.092.714 | 4.092.714 | 100,00 |
| Εταιρείες Ομίλου Σαρακάκη (μεταφορά από χαρτοφυλάκιο ΔΕΚΑ ΑΕ) |  |  |  |
| *Απόλλων ΑΕ Μεσιτείας Ασφαλίσεων* | 74.000 | 560 | 0,76 |
| *Αφοι Σαρακάκη ΑΕΒΜΕ(Συγχώνευση με Γενική Αυτοκινήτων, Σαρακάκης Λιανική,*  *Ιάσων)* | 14.070.000 | 29.700 | 0,211 |
| *Σαρακάκης Σεντερ ΑΕΤΕ* | 17.576.260 | 239.220 | 1,36 |
| *Κτηματική και Ναυτική ΑΕ* | 9.732.270 | 254.680 | 2,62 |
|  |  |  |  |
| ΕΠΟΠΤΕΥΟΜΕΝΕΣ ΑΠΟ ΤΗ ΓΕΝ. ΓΡΑΜΜΑΤΕΙΑ ΕΡΕΥΝΑΣ ΚΑΙ ΤΕΧΝΟΛΟΓΙΑΣ |  |  |  |
| Εθνικό Δίκτυο Υποδομών Τεχνολογίας και Έρευνας (ΕΔΥΤΕ) | 25.850.000 | 25.850.000 | 100,00 |
| Επιστημονικό Πάρκο Πατρών (ΕΠΠ) | 1.537.558 | 1.537.558 | 100,00 |
|  |  |  |  |
| **ΕΤΑΙΡΕΙΕΣ ΠΟΥ ΠΡΟΗΛΘΑΝ ΑΠΟ ΤΗΝ ΚΑΤΑΡΓΗΣΗ ΤΟΥ ΕΟΜΜΕΧ** |  |  |  |
| Βιοτεχνικό Πάρκο Θεσπρωτίας (ΒΙΟΠΑΘΕ) ΑΕ | 1.458.959 | 161.425 | 11,88 |
| Εθνικό Κέντρο Αξιολόγησης της Ποιότητας και της Τεχνολογίας στην Υγεία  (πρώην ΕΚΕΒΥΛ) ΑΕ (ΕΚΑΠΤΥ) | 1.194.200 | 141.110 | 11,82 |
| Βιοτεχνικό Πάρκο Γρεβενών (ΒΙΟΠΑΓΡΕ) ΑΕ | 175.800 | 3.516 | 2,00 |
| Βιοτεχνικό Πάρκο Χανίων ΑΕ | 60.000 | 17.400 | 29,00 |
| Κέντρο Παραδοσιακής Βιοτεχνίας Ιωαννίνων (ΚΕΠΑΒΙ) ΑΕ | 147.000 | 6.027 | 4,10 |
| Εκθετήριο Δημοπρατήριο Γούνας ΑΕ | 319.680 | 1.305 | 0,41 |
|  |  |  |  |
| **ΥΠΟ ΕΙΔΙΚΗ ΕΚΚΑΘΑΡΙΣΗ (Αρ. 14α ν. 3429/2005)** |  |  |  |
| Ολυμπιακές Αερογραμμές | 130.385.000 | 130.385.000 | 100,00 |
| Ολυμπιακή Αεροπορία Υπηρεσίες | 354.946.354 | 354.946.354 | 100,00 |
| Ελληνικά Συστήματα Παραγωγής Πολιτικών Προϊόντων ΑΒΕΕ | 21.166.191 | 21.138.740 | 99,87 |
| Ελληνική Βιομηχανία Οχημάτων (ΕΛΒΟ) ΑΒΕ | 115.790.000 | 98.987.900 | 85,49 |
|  |  |  |  |
| **ΥΠΟ ΕΚΚΑΘΑΡΙΣΗ** |  |  |  |
| *Πιστωτικά ιδρύματα* |  |  |  |
| Αγροτική Τράπεζα της Ελλάδος | 1.050.573.329 | 973.710.056 | 92,68 |
| Ταχυδρομικό Ταμιευτήριο | 1.277.484.067 | 583.273.165 | 45,66 |
| *Λοιπές* |  |  |  |
| Αγρογή ΑΕ | 5.870.000 | 5.870.000 | 100,00 |
| ΑΣΠΙΣ ΠΡΟΝΟΙΑ ΑΕΓΑ | 51.365.564 | 4.375 | 0,01 |
| ΑΤΕ Τεχνική Πληροφορική | 4.049.896 | 280.565 | 6,93 |
| Δημόσια Επιχείρηση Πολεοδομίας & Στέγασης (ΔΕΠΟΣ) ΑΕ | 13.006.822 | 13.006.822 | 100,00 |
| Ελληνικά Συστήματα Πληροφορικής (ΕΛΣΥΠ) ΑΕ (προήλθε από κατάργηση ΕΟΜΜΕΧ) | 784.552 | 159.892 | 20,38 |
| Ελληνική Αναπτυξιακή Εταιρεία Επενδύσεων (ΕΑΕΕ) ΑΕ | 26.208.640 | 26.208.640 | 100,00 |
| Ελληνικό Κέντρο Αργιλομάζης (ΕΛΚΕΑ) ΑΕ (προήλθε από κατάργηση ΕΟΜΜΕΧ) | 1.444.393 | 1.092.539 | 75,64 |
| Ελληνικό Κέντρο Αργυροχρυσοχοΐας (ΕΛΚΑ) ΑΕ (προήλθε από κατάργηση ΕΟΜΜΕΧ) | 58.700 | 38.713 | 65,95 |
| Ελληνικό Κέντρο Τεχνολογίας και Σχεδιασμού (ΕΛΚΕΔΕ) ΑΕ  (προήλθε από κατάργηση ΕΟΜΜΕΧ) | 452.577 | 230.860 | 51,01 |
| Ελληνικός Οργανισμός Εξωτερικού Εμπορίου (ΟΠΕ) ΑΕ | 623.797 | 424.182 | 68,00 |
| Ενοποίηση Αρχαιολογικών Χώρων και Αναπλάσεις ΑΕ | 121.449.478 | 121.449.478 | 100,00 |
| Εταιρεία Τεχνολογικής Ανάπτυξης Τροφίμων (ΕΤΑΤ) ΑΕ | 505.000 | 503.662 | 99,74 |
| Ιχθυοκαλλιεργητικό Κέντρο Αχελώου (ΙΧΘΥΚΑ) ΑΕ | 5.827.950 | 3.271.268 | 56,13 |
| Κέντρο Ελληνικής Γούνας (ΚΕΓ) ΑΕ (προήλθε από κατάργηση ΕΟΜΜΕΧ) | 58.600 | 29.886 | 51,00 |
| Νέα Ανώνυμη Εταιρεία Διώρυγος Κορίνθου (ΝΑΕΔΚ) | 395.833 | 294.104 | 74,30 |
| NUTRIART ABEE | 23.506.704 | 77.807 | 0,331 |
| Πετζετάκις ΑΕ | 7.674.944 | 38.657 | 0,504 |
| Ταμείο Εθνικής Οδοποιίας (ΤΕΟ) ΑΕ | 56.407.000 | 56.407.000 | 100,00 |
|  |  |  |  |

Πηγή: Γενική Γραμματεία Οικονομικής Πολιτικής-Μονάδα Αποκρατικοποιήσεων, Διαχείρισης Κινητών Αξιών και Επιχειρησιακού Σχεδιασμού-Τμήμα Γ’ Διαχείρισης Κινητών Αξιών

**Γενική Γραμματεία Φορολογικής Πολιτικής και Δημόσιας Περιουσίας**

Για το έτος 2021, όσον αφορά στα θέματα αρμοδιότητας της Γενικής Γραμματείας Φορολογικής Πολιτικής και Δημόσιας Περιουσίας και ειδικότερα στη διαχείριση της περιουσίας του Δημοσίου αποτελεί κυβερνητική προτεραιότητα η βέλτιστη αξιοποίηση αυτής, με κυριότερους επιμέρους στόχους την εξασφάλιση σημαντικών και σταθερών εσόδων για το Δημόσιο σε μακροχρόνια βάση, την απομείωση του δημόσιου χρέους και τη δημιουργία πρόσθετου αναπτυξιακού οφέλους για την Ελληνική Οικονομία. Η πολιτική αυτή έχει ως βασικούς άξονες την καταγραφή, την προστασία και την αξιοποίηση της δημόσιας ακίνητης περιουσίας, καθώς και τον εκσυγχρονισμό και την απλοποίηση των διαδικασιών και του υφιστάμενου νομοθετικού πλαισίου.

**Α. Καταγραφή**

Σχετικά με την καταγραφή της Δημόσιας Περιουσίας, δύο έργα βρίσκονται σε φάση λειτουργίας και ένα σε φάση προγραμματισμού:

**Έργα σε φάση λειτουργίας**

* **Ψηφιακές Υπηρεσίες Δημόσιας Περιουσίας και Εθνικών Κληροδοτημάτων (ΨΥΔΗΠΕΕΚ)**

Το πληροφοριακό σύστημα των Ψηφιακών Υπηρεσιών Δημόσιας Περιουσίας και Εθνικών Κληροδοτημάτων (ΨΥΔΗΠΕΕΚ) λειτουργεί με στόχο την υποστήριξη όλων των διαδικασιών των Υπηρεσιών της Γενικής Διεύθυνσης Δημόσιας Περιουσίας και Κοινωφελών Περιουσιών, μέσω της ψηφιοποίησης διαγραμμάτων και εγγράφων, καθώς και της δημιουργίας περιγραφικής και γεωγραφικής βάσης δεδομένων. Το έργο βρίσκεται ήδη σε φάση λειτουργίας και συνεχούς ενημέρωσης των δεδομένων αυτού.

Στόχοι είναι:

- η ενημέρωση της γεωχωρικής πληροφορίας με την επικαιροποιημένη βάση του Εθνικού Κτηματολογίου,

- η βελτίωση της λειτουργικότητας του πληροφοριακού συστήματος,

- η διαλειτουργικότητα με το ΤΑΧΙS, για την απευθείας βεβαίωση των πρωτοκόλλων αποζημίωσης αυθαίρετης χρήσης στις οικείες ΔΟΥ,

- η διαλειτουργικότητα με το Ταμείο Παρακαταθηκών και Δανείων σχετικά με τις συντελεσμένες απαλλοτριώσεις και

- η περαιτέρω προώθηση της ηλεκτρονικής διακίνησης εγγράφων, με στόχο την εξοικονόμηση πόρων.

* **Μητρώο Ακίνητης Περιουσίας (ΜΑΠ)**

Το Αυτοτελές Τμήμα Μητρώου Ακίνητης Περιουσίας έχει ως βασική αρμοδιότητα τον συντονισμό των εμπλεκόμενων φορέων για την καταγραφή της ακίνητης περιουσίας όλων των φορέων του Δημόσιου Τομέα σε ενιαίο Μητρώο Ακίνητης Περιουσίας (ΜΑΠ). Το ΜΑΠ λειτουργεί ως ένα συνεχώς επικαιροποιούμενο γεωγραφικό και περιγραφικό μητρώο, στο οποίο καταγράφονται τα δεδομένα των βάσεων της δημόσιας περιουσίας συνολικά. Η αναγκαιότητα του έργου συνίσταται στη δυνατότητα που παρέχει στη Γενική Γραμματεία Φορολογικής Πολιτικής και Δημόσιας Περιουσίας (ΓΓΦΠ&ΔΠ) να συντονίζει και να ελέγχει την εφαρμογή της πολιτικής όσον αφορά στη διαχείριση και αξιοποίηση της ακίνητης περιουσίας του Δημοσίου, μέσω της ψηφιακής συστηματικής καταγραφής, ταξινόμησης και επεξεργασίας.

Στην τελική του μορφή το ΜΑΠ θα αποτελέσει το βασικό εργαλείο εντοπισμού και καταγραφής της ακίνητης περιουσίας του Ελληνικού Δημοσίου με τη σταδιακή λειτουργική μετατροπή του σε Δημόσιο Κτηματολόγιο.

Στόχοι για το 2021 είναι:

* η δημιουργία νέων αναφορών ΒΙ (Business Intelligence),
* η επικαιροποίηση της ψηφιακής πλατφόρμας, ώστε να εναρμονιστεί πλήρως με την υφιστάμενη νομοθεσία (ν. 4389/2016),
* η μέριμνα για την καταχώρηση στην ηλεκτρονική βάση ΨΥΔΗΠΕΕΚ, των πληροφοριών που προέκυψαν από τον έλεγχο του Αυτοτελούς Τμήματος Μητρώου Ακίνητης Περιουσίας και αφορoύν στο νομικό και πραγματικό καθεστώς των 10.119 ΚΑΕΚ υπό μεταβίβαση ακινήτων στην ΕΤΑΔ ΑΕ,
* η υλοποίηση της διαλειτουργικότητας με τις ψηφιακές βάσεις όλων των δημόσιων φορέων που διαχειρίζονται ακίνητα (Ελληνικό Κτηματολόγιο, Υπουργεία κ.λπ.) και
* η εποπτεία της συμπλήρωσης και επικαιροποίησης του Μητρώου Ακίνητης Περιουσίας, μέσω των Κτηματικών Υπηρεσιών.

Στόχος της ΓΓΦΠ&ΔΠ είναι η ένταξη έργου για τη «Συμπλήρωση και Επικαιροποίηση του Μητρώου Ακίνητης Περιουσίας», στο πλαίσιο του ΕΣΠΑ 2021-27 με στόχο την ταχύτερη επίτευξη της πλήρους και επικαιροποιημένης λειτουργίας του ψηφιακού μητρώου σε ό,τι αφορά στα ακίνητα του Υπουργείου Οικονομικών. Το έργο αυτό θα αποτελέσει οδηγό για αντίστοιχες δράσεις στα λοιπά υπουργεία.

**Έργο υπό προγραμματισμό:**

* **Εντοπισμός και ακριβής προσδιορισμός ακίνητης περιουσίας ιδιαίτερου φυσικού κάλλους**

Στο πλαίσιο της ανάδειξης της δημόσιας περιουσίας η ΓΓΦΠ&ΔΠ σχεδιάζει να προχωρήσει με τη σύμπραξη εξειδικευμένων τμημάτων Ελληνικών Πανεπιστημίων, στον ακριβή γεωχωρικό προσδιορισμό των ορίων δημόσιων ακινήτων ιδιαίτερου φυσικού κάλλους ή ιδιαίτερης οικονομικής ή πολιτιστικής σημασίας, τα οποία δεν ήταν τεχνικά εφικτό μέχρι σήμερα να οριοθετηθούν με τα υπάρχοντα μέσα (π.χ. Καλντέρα νήσου Θήρας). Ο ακριβής εντοπισμός τέτοιων ακινήτων αναμένεται να επιφέρει σημαντικά οφέλη για το Δημόσιο.

**Β. Προστασία**

* **Αξιοποίηση γεωχωρικών δεδομένων**

Στόχος της ΓΓΦΠ&ΔΠ είναι η ενημέρωση του ΨΥΔΗΠΕΕΚ μέσω της συνεχούς καταχώρισης των χωρικών μεταβολών των δημόσιων κτημάτων (λόγω ρυμοτομικών αλλαγών, απαλλοτριώσεων, καταπατήσεων κ.α.), των ακτών (λόγω διαβρώσεων, τεχνικών έργων κ.α.) και των κοινόχρηστων ζωνών αιγιαλού με την αξιοποίηση γεωχωρικών δεδομένων που παρέχονται από το ΨΥΔΗΠΕΕΚ. Με την επεξεργασία των εν λόγω δεδομένων παρέχεται η δυνατότητα στις Κτηματικές Υπηρεσίες να διαπιστώνουν μετά από αυτοψίες τις τυχόν χωρικές μεταβολές και τη νομιμότητα αυτών.

**Γ. Αξιοποίηση**

* **Στέγαση δημόσιων υπηρεσιών – εξορθολογισμός και εξοικονόμηση δαπανών**

Συνεχίζεται το 2021 η προσπάθεια εξορθολογισμού των αναγκών στέγασης των υπηρεσιών του Δημοσίου. Διενεργούνται νέοι διαγωνισμοί στέγασης, με σκοπό τη δραστική μείωση των σχετικών λειτουργικών δαπανών και την προσαρμογή στους νέους Κανονισμούς και απαιτήσεις (ασφάλειας κ.λπ.).

* **Κατεχόμενα και Ανταλλάξιμα Κτήματα**

Η τακτοποίηση των κατεχομένων Δημόσιων και Ανταλλαξίμων Κτημάτων αναμένεται να εξασφαλίσει σημαντικά έσοδα για τον Κρατικό Προϋπολογισμό και αποτελεί λύση αξιοποίησης της Δημόσιας Περιουσίας με πολλαπλή στόχευση:

- την εξάλειψη κοινωνικών αδικιών ιστορικά τεκμηριωμένων και συγκρούσεων και διεκδικήσεων κάθε μορφής, που εκδηλώνονται κάθε φορά που η Πολιτεία προσπαθεί να προστατεύσει με συγκεκριμένα μέτρα, αλλά με σημαντική χρονική υστέρηση, την περιουσία της,

- την εισροή σημαντικών εσόδων στον Κρατικό Προϋπολογισμό και την αποτελεσματική προστασία της κοινόχρηστης περιουσίας του Δημοσίου, καθώς και της περιουσίας που θα αποκαλυφθεί με την ολοκλήρωση του Εθνικού Κτηματολογίου και

- την απελευθέρωση των αρμόδιων διοικητικών υπηρεσιών και των δικαστηρίων από σημαντικό αριθμό δικών, εξόδων και γραφειοκρατικών διαδικασιών.

**Επιμέρους παρεμβάσεις**

* + **Σχολάζουσες Κληρονομιές**

Άμεσα έσοδα μπορούν να εξασφαλισθούν από τις Σχολάζουσες Κληρονομιές, μέσω της υλοποίησης προγράμματος ταχείας εκκαθάρισής τους, ώστε να μην παραμένουν υποθέσεις εκκρεμείς για μεγάλο χρονικό διάστημα.

* + **Κληροδοτήματα**

Στόχος της ΓΓΦΠ&ΔΠ είναι να ενεργοποιήσει τους μηχανισμούς ελέγχου επί των ιδρυμάτων και κληροδοτημάτων, ώστε να διασφαλίζεται η αποτελεσματική υλοποίηση του κοινωνικού έργου και η εκπλήρωση του σκοπού που έχουν αναλάβει, σύμφωνα με την επιθυμία του διαθέτη. Επίσης, στόχος της είναι η επίτευξη της μέγιστης δυνατής δημοσιότητας στις χορηγούμενες από τα ιδρύματα υποτροφίες, προς ενημέρωση των ενδιαφερόμενων δικαιούχων.

* + **Αιγιαλοί και Παραλίες**

Η διενέργεια ηλεκτρονικών δημοπρασιών για την παραχώρηση απλής χρήσης αιγιαλού και παραλίας που πραγματοποιήθηκε κατά το προηγούμενο έτος για έναν περιορισμένο αριθμό θέσεων, αναμένεται να επεκταθεί, και να καλύψει και άλλα αντικείμενα προς δημοπρασία, μέσω υφιστάμενου ηλεκτρονικού συστήματος του Υπουργείου Οικονομικών.

Επίσης, στόχος της ΓΓΦΠ&ΔΠ είναι η επικαιροποίηση και η απλούστευση του νομοθετικού πλαισίου, με αξιοποίηση των νέων τεχνολογιών. Η στόχευση θα είναι διπλή: αφενός να διασφαλίζεται η προστασία του Αιγιαλού και της Παραλίας και αφετέρου να προωθείται και να διευκολύνεται η αναπτυξιακή πολιτική της χώρας.

* **Επανεξέταση του Κώδικα Απαλλοτριώσεων**

Στόχος της ΓΓΦΠ&ΔΠ είναι η επανεξέταση του κώδικα απαλλοτριώσεων με γνώμονα την απλοποίηση των διαδικασιών και την εναρμόνιση με τις κοινοτικές δεσμεύσεις της χώρας.

**Δ. Αυτοτελές Γραφείο Ελληνικού**

Το Αυτοτελές Γραφείο Ελληνικού λειτουργεί ως υπηρεσία μιας στάσης για τη χορήγηση κάθε άδειας και έγκρισης που είναι απαραίτητη για την υλοποίηση των έργων και δραστηριοτήτων στο Μητροπολιτικό Πόλο Ελληνικού - Αγ. Κοσμά (ΜΠΕΑΚ), καθώς και για την επίβλεψη της ανέγερσης πάσης φύσεως κτιρίων και εγκαταστάσεων.

Το 2021 αναμένεται να ολοκληρωθούν οι απαιτούμενες ενέργειες για τη στελέχωση του Αυτοτελούς Γραφείου Ελληνικού, το οποίο θα παρακολουθεί την υλοποίηση της επένδυσης σύμφωνα με την κείμενη νομοθεσία.

Στόχοι του Αυτοτελούς Γραφείου Ελληνικού είναι:

* η αποτελεσματική λειτουργία του για όλα τα θέματα που αφορούν την εφαρμογή του Σχεδίου Ολοκληρωμένης Ανάπτυξης κατά το αρ. 3 του ν. 4062/2012,
* η διατύπωση προτάσεων και η υπόδειξη λύσεων για την αποτελεσματική αντιμετώπιση των τυχόν διοικητικών δυσχερειών και προβλημάτων, τα οποία προκύπτουν από την υλοποίηση της αδειοδοτικής ή άλλης συναφούς διαδικασίας σε ό,τι αφορά τα έργα, τις δραστηριότητες, καθώς και τα κτίρια και τις εγκαταστάσεις,
* η επεξεργασία σχεδίων, γενικών οδηγιών, εγκυκλίων και αποφάσεων για τη διευκόλυνση της αδειοδότησης στις ως άνω περιπτώσεις,
* η έκδοση οικοδομικών αδειών εντός του ΜΠΕΑΚ και
* η έκδοση διαπιστωτικών πράξεων για την κατεδάφιση υφιστάμενων κτηρίων και κτισμάτων.